text: Klar til afgang
  08 maj 2013 kl. 12.51
  Et fragtskib har ligget i Fredericia havn siden den 29. marts. Nu er det omsider klar til afgang, efter reparation af skaderne efter en eksplosion.
  Fragtskibet CSK Glory er i morgen langt om længe klar til afrejse.
  Skibet blev ramt af en eksplosion i maskinrummet i farvandet ud for Als den 29. marts og har siden ligget til reparation i Fredericia.
  CSK Glory skulle kun have ligget i Fredericia i 10 til 14 dage, men først her halvanden måned efter er skibet klar til afrejse.
  Det er havnechefen rigtig glad for. Ejerne har ganske vist betalt for liggetiden, men CSK Glory har fyldt meget i havnen.
  